title: Rozhodnutie Európskeho parlamentu a Rady z 13. decembra 2001 o použití flexibilnej rezervy (odsek 24 Medziinštitucionálnej dohody zo 6. mája 1999 o rozpočtovej disciplíne a zdokonalení rozpočtového postupu)

text:
Avis juridique important

|

32002D0158

Official Journal L 053 , 23/02/2002 P. 0028 - 0029

ROZHODNUTIE EURÓPSKEHO PARLAMENTU A RADYz 13. decembra 2001 o použití flexibilnej rezervy(odsek 24 Medziinštitucionálnej dohody zo 6. mája 1999 o rozpočtovej disciplíne a zdokonalení rozpočtového postupu)(2002/158/ES)EURÓPSKY PARLAMENT A RADA EURÓPSKEJ ÚNIE,so zreteľom na Medziinštitucionálnu dohodu zo 6. mája 1999 medzi Európskym parlamentom, Radou a Komisiou o rozpočtovej disciplíne a zdokonalení rozpočtového postupu[1], najmä na jej odsek 24,so zreteľom na návrh nariadenia Rady, ktorého cieľom je podporiť konverziu plavidiel a rybárov, ktorí boli až do roku 1999 závislí na Dohode o rybárstve s Marokom (COM(2001) 384 - 2001/0163(CNS))[2],so zreteľom na závery spolurozhodovacích zasadnutí medzi delegáciami Rady a Európskeho parlamentu, ktorých sa zúčastnila tiež Komisia, ktoré sa konali 21. a 22. novembra 2001 počas druhého čítania Rady o návrhu všeobecného rozpočtu Európskej únie na rozpočtový rok 2002,keďže:(1) Po neobnovení Dohody o rybolove medzi Európskou úniou a Marockým kráľovstvom, Európska Rada v Nice vyzvala Komisiu predložiť návrhy s cieľom reštrukturalizácie flotily spoločenstva, ktorá vyvíjala činnosť v marockých vodách.(2) Cielené opatrenie na konverziu španielskej a portugalskej flotily navrhnuté Komisiou 18. júla 2001, ktoré predstavovalo 197 miliónov EUR, ustanovuje podobné opatrenia ako tie, ktoré sú financované Finančným nástrojom na usmerňovanie rybolovu (FNURH) a je vytvorené v súlade s pracovnými metódami tohto nástroja, hoci navrhuje osobitné dojednania pre príslušné flotily.(3) Toto opatrenie je zaradené do položky "štrukturálne činnosti", podpoložky 2 "štrukturálne fondy", finančnej perspektívy a dopĺňa kompenzačné čiastky zaradené v tomto kontexte od januára 2000.(4) Opatrenia na pomoc regiónom v pohraničnom pásme s prístupovými krajinami sú plánované s rozpočtom 30 miliónov eur na rok 2002 v položke 2 "štrukturálne činnosti" v rámci iniciatívy spoločenstva Interreg.(5) V súlade s odsekom 12, druhý odsek medziinštitucionálnej dohody, čiastky, ktoré sa majú zaradiť pre všetky opatrenia zahrnuté v položke 2 "štrukturálne činnosti" finančnej perspektívy, nepovoľujú odchylku.(6) Podmienky na použitie flexibilnej rezervy, ako sú ustanovené v odseku 24 medziinštitucionálnej dohody, sú preto splnené,ROZHODLI TAKTO:Článok 1Pre všeobecný rozpočet Európskej únie na rozpočtový rok 2002 sa použije flexibilná rezerva vo výške 200 miliónov eur na výdavky na úhradu záväzkov.Článok 2Z tejto sumy, ktorá je zahrnutá v položke "štrukturálne činnosti" vo finančnej perspektíve pod novou kolónkou B2-2 0 0 N všeobecného rozpočtu Európskej únie na rozpočtový rok 2002, sa 170 miliónov eur použije na financovanie cieleného opatrenia na podporu konverzie plavidiel a rybárov, ktorí boli až do roku 1999 závislí na Dohode o rybolove s Marokom.Zvyšných 30 miliónov eur sa použije na financovanie opatrení na posilnenie konkurencieschopnosti regiónov v pohraničnom pásme s prístupovými krajinami podľa kapitoly B2-1 4, "iniciatívy spoločenstva" v rámci programu Interreg.Článok 3Toto rozhodnutie sa uverejní v Úradnom vestníku Európskych spoločenstiev (L) v tom istom čase ako všeobecný rozpočet Európskej únie na rozpočtový rok 2002[3].V Štrasburgu 13. decembra 2001Za Európsky parlament za RadupredsedníčkapredsedaN. FONTAINE J. VANDE LANOTTE[1] Ú. v. ES C 172, 18.6.1999, s. 1.[2] Ú. v. ES C 270 E, 25.9.2001, s. 266.[3] Ú. v. ES L 29, 31.1.2002.


title: Rozhodnutie Rady z 20. októbra 1999, ktorým sa určuje menovací orgán pre Generálny sekretariát Rady

text:
Dôležité právne oznámenie

|

31999D0692

Úradný vestník L 273 , 23/10/1999 S. 0012 - 0013

		Rozhodnutie Radyz 20. októbra 1999,ktorým sa určuje menovací orgán pre Generálny sekretariát Rady(1999/692/ES, ESUO, Euratom)RADA EURÓPSKEJ ÚNIE,so zreteľom na Služobný poriadok a podmienky zamestnávania ostatných zamestnancov Európskych spoločenstiev, ustanovené nariadením Rady (EHS, Euratom, ESUO) č. 259/68 z 29. februára 1968 [1], naposledy zmeneným a doplneným nariadením (EHS, ESUO, Euratom) č. 1238/1999 [2], najmä na článok 2 služobného poriadku a článok 6 podmienok zamestnávania,keďže:(1) podľa prvého pododseku článku 207 ods. 2 zmluvy o ES, prvého pododseku článku 30 ods. 2 zmluvy o ESUO a prvého pododseku článku 121 ods. 2 zmluvy o Euratom-e, v znení Amsterdamskej zmluvy, ktorá nadobudla plastnosť 1. mája 1999, riadi Generálny sekretariát generálny tajomník, Vysoký splnomocnenec pre spoločnú zahraničnú a bezpečnostnú politiku, ďalej len "generálny tajomník", ktorému pomáha zástupca generálneho tajomníka;(2) malo by sa prijať nové rozhodnutie, ktorým sa určí menovací orgán pre Generálny sekretariát Rady a ktorým sa zrušia rozhodnutia 63/2/Euratom a 63/9/EHS [3],ROZHODLA TAKTO:Článok 1Pokiaľ ide o Generálny sekretariát Rady, vykonáva právomoci udelené služobným poriadkom menovaciemu orgánu a podmienkami zamestnávania ostatných zamestnancov na orgán príslušný uzatvárať zmluvy s pracovníkmi:a) Rada, pokiaľ ide o generálneho tajomníka a zástupcu generálneho tajomníka;b) Rada na návrh generálneho tajomníka, pokiaľ ide o uplatňovanie článkov 1, 13, druhého odseku článku 15, článkov 16, 22, 29, 30, 31, 32, 38, 41, 49, 50, 51, 78, 87, 88, 89 a 90 na úradníkov alebo ostatných zamestnancov patriacich do 1. stupňa kategórie A; generálny tajomník je oprávnený delegovať svoje navrhovacie právomoci na zástupcu generálneho tajomníka;c) v ostatných prípadoch generálny tajomník; generálny tajomník je oprávnený delegovať svoje právomoci na zástupcu generálneho tajomníka.Zástupca generálneho tajomníka je oprávnený úplne alebo sčasti delegovať všetky právomoci, ktoré naňho delegoval generálny tajomník, na generálneho riaditeľa administratívy, pokiaľ ide o uplatňovanie podmienok zamestnávania ostatných zamestnancov a uplatňovanie služobného poriadku na úradníkov patriacich do kategórií B, C a D. Toto delegovanie sa však nemôže vzťahovať na právomoci, ktoré naňho boli delegované, pokiaľ ide o menovanie a ukončenie služobného pomeru úradníkov a prijímanie ostatných zamestnancov.Článok 2Rozhodnutia 63/9/EHS a 63/2/Euratom sa týmto zrušujú.Článok 3Toto rozhodnutie nadobúda účinnosť dňom jeho prijatia.Článok 4Toto rozhodnutie sa uverejní v Úradnom vestníku Európskych spoločenstiev.V Bruseli 20. októbra 1999Za RadupredsedaT. Halonen[1] Ú. v. ES L 56, 4.3.1968, s. 1.[2] Ú. v. ES L 150, 17.6.1999, s. 1.[3] Rozhodnutia Rady zo 14. mája 1962, ktorými sa určuje menovací orgán pre Sekretariát Rád (Ú. v. ES 5, 16.1.1963, s. 33 a s. 34).--------------------------------------------------


title: Rozhodnutie Rady z 8. novembra 2010 o podpise v mene Únie a predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ukrajinou na strane druhej, o rámcovej dohode medzi Európskou úniou a Ukrajinou o všeobecných zásadách účasti Ukrajiny na programoch Únie

text:
               21.1.2011

               SK

               Úradný vestník Európskej únie

               L 18/2

         ROZHODNUTIE RADY
   z 8. novembra 2010
   o podpise v mene Únie a predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ukrajinou na strane druhej, o rámcovej dohode medzi Európskou úniou a Ukrajinou o všeobecných zásadách účasti Ukrajiny na programoch Únie
   (2011/34/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 114, 168, 169, 172, 173 ods. 3, 188 a 192 v spojení s článkom 218 ods. 5 a článkom 218 ods. 8 prvým pododsekom,
   so zreteľom na návrh Európskej komisie,
   keďže:

               (1)

               Rada 18. júna 2007 poverila Komisiu, aby rokovala o Protokole k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ukrajinou na strane druhej (1), o rámcovej dohode o všeobecných zásadách účasti Ukrajiny na programoch Únie (ďalej len „protokol“).

               (2)

               Rokovania boli uzavreté k spokojnosti Komisie.

               (3)

               V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom.

               (4)

               Protokol by sa mal v mene Únie podpísať s výhradou jeho uzavretia k neskoršiemu dátumu.

               (5)

               Protokol by sa mal predbežne vykonávať v súlade s jeho článkom 10 až do ukončenia postupov potrebných na jeho uzavretie,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ukrajinou na strane druhej, o rámcovej dohode medzi Európskou úniou a Ukrajinou o všeobecných zásadách účasti Ukrajiny na programoch Únie (ďalej len „protokol“) s výhradou uzavretia protokolu.
   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie s výhradou jeho uzavretia.
   Článok 3
   Protokol sa predbežne vykonáva odo dňa jeho podpisu až do ukončenia postupov potrebných na jeho uzavretie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 8. novembra 2010

            Za Radu

            predseda

         M. WATHELET

      (1)  Ú. v. ES L 49, 19.2.1998, s. 3.

      PROTOKOL
      k Dohode o partnerstve a spolupráci, medzi Európskymi spoločenstvami a ich členskými štátmi na jednej strane a Ukrajinou na strane druhej o rámcovej dohode medzi Európskou úniou a Ukrajinou o všeobecných zásadách účasti Ukrajiny na programoch Únie
      EURÓPSKA ÚNIA, ďalej len „Únia“,
      na jednej strane, a
      UKRAJINA,
      na strane druhej,
      ďalej spolu len „zmluvné strany“,
      keďže:

                  (1)

                  Ukrajina uzavrela Dohodu o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ukrajinou na strane druhej (1) (ďalej len „dohoda“), ktorá nadobudla platnosť 1. marca 1998.

                  (2)

                  Európska rada na svojom zasadnutí v Bruseli 17. a 18. júna 2004 uvítala návrhy Komisie v súvislosti s európskou susedskou politikou (ďalej len „ESP“) a schválila závery Rady zo 14. júna 2004.

                  (3)

                  Rada pri mnohých iných príležitostiach opakovane prijala závery v prospech tejto politiky.

                  (4)

                  Rada 5. marca 2007 vyjadrila podporu všeobecnému a globálnemu prístupu uvedenému v oznámení Komisie zo 4. decembra 2006 s cieľom umožniť partnerom ESP účasť v agentúrach Spoločenstva a na programoch Spoločenstva na základe nimi dosiahnutých výsledkov a pokiaľ to umožňujú právne základy.

                  (5)

                  Ukrajina vyjadrila svoje želanie zúčastniť sa na niekoľkých programoch Únie.

                  (6)

                  Osobitné podmienky týkajúce sa účasti Ukrajiny na každom jednotlivom programe, najmä finančný príspevok a postupy podávania správ a hodnotenia, by sa mali stanoviť v memorande o porozumení medzi Komisiou a príslušnými orgánmi Ukrajiny,

            SA DOHODLI TAKTO:
      Článok 1
      Ukrajine sa umožní zúčastňovať sa na všetkých súčasných a budúcich programoch Únie otvorených pre účasť Ukrajiny v súlade s príslušnými ustanoveniami, ktorými sa tieto programy prijímajú.
      Článok 2
      Ukrajina finančne prispieva do všeobecného rozpočtu Únie podľa toho, na ktorých konkrétnych programoch sa zúčastňuje.
      Článok 3
      Zástupcom Ukrajiny sa ako pozorovateľom umožní účasť v riadiacich výboroch, ktoré sú zodpovedné za monitorovanie programov, na ktoré Ukrajina finančne prispieva, a to v záležitostiach týkajúcich sa Ukrajiny.
      Článok 4
      Projekty a iniciatívy predložené účastníkmi z Ukrajiny podliehajú v čo najväčšej možnej miere tým istým podmienkam, pravidlám a postupom týkajúcim sa príslušných programov, ktoré sa vzťahujú na členské štáty.
      Článok 5
      Osobitné podmienky týkajúce sa účasti Ukrajiny na každom konkrétnom programe, predovšetkým splatný finančný príspevok a postupy podávania správ a hodnotenia, sa stanovia v memorande o porozumení medzi Komisiou a príslušnými orgánmi Ukrajiny, ktoré bude vychádzať z kritérií stanovených dotknutými programami.
      Ak Ukrajina požiada o vonkajšiu pomoc Únie, aby sa mohla zúčastniť na určitom programe Únie, a to na základe článku 3 nariadenia Európskeho parlamentu a Rady (ES) č. 1638/2006 z 24. októbra 2006, ktorým sa stanovujú všeobecné ustanovenia zriaďujúce nástroj európskeho susedstva a partnerstva (2), alebo na základe iného podobného nariadenia týkajúceho sa vonkajšej pomoci Únie pre Ukrajinu, ktoré sa môže v budúcnosti prijať, podmienky, ktorými sa riadi využívanie vonkajšej pomoci Únie Ukrajinou, sa stanovia v dohode o financovaní, najmä so zreteľom na článok 20 nariadenia (ES) č. 1638/2006.
      Článok 6
      V súlade s nariadením Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), sa v každom memorande o porozumení uzavretom podľa článku 5 ustanoví, že finančnú kontrolu alebo audit alebo iné overenia vrátane správnych vyšetrovaní vykoná Komisia, Európsky úrad pre boj proti podvodom a Dvor audítorov, alebo sa vykonajú na základe právomoci týchto orgánov.
      Ustanovia sa podrobné ustanovenia o finančnej kontrole a audite, správnych opatreniach, sankciách a vymáhaní, ktoré umožnia, aby Komisii, Európskemu úradu pre boj proti podvodom a Dvoru audítorov boli poskytnuté právomoci rovnocenné tým, ktoré majú v prípade príjemcov pomoci alebo dodávateľov, ktorí majú sídlo v Únii.
      Článok 7
      Tento protokol sa uplatňuje po dobu platnosti dohody.
      Tento protokol zmluvné strany podpíšu a schvália v súlade so svojimi príslušnými postupmi.
      Každá zmluvná strana môže tento protokol vypovedať písomným oznámením zaslaným druhej strane. Platnosť tohto protokolu sa skončí šesť mesiacov po dni takéhoto oznámenia.
      Ukončenie platnosti tohto protokolu na základe výpovede ktorejkoľvek zmluvnej strany nemá vplyv na prípadné vykonávanie kontrol podľa ustanovení článkov 5 a 6.
      Článok 8
      Najneskôr tri roky po nadobudnutí platnosti tohto protokolu a potom každé tri roky môžu obe zmluvné strany preskúmať vykonávanie tohto protokolu na základe skutočnej účasti Ukrajiny na programoch Únie.
      Článok 9
      Tento protokol sa na jednej strane vzťahuje na územia, na ktorých sa uplatňuje Zmluva o fungovaní Európskej únie, a to za podmienok ustanovených v tejto zmluve, a na strane druhej na územie Ukrajiny.
      Článok 10
      Tento protokol nadobúda platnosť prvým dňom mesiaca nasledujúceho po dni, keď si zmluvné strany navzájom diplomatickou cestou oznámia ukončenie postupov potrebných na tento účel.
      Zmluvné strany sa dohodli, že tento protokol budú predbežne vykonávať odo dňa jeho podpisu do jeho uzavretia k neskoršiemu dátumu.
      Článok 11
      Tento protokol tvorí neoddeliteľnú súčasť dohody.
      Článok 12
      Tento protokol je vypracovaný v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom jazyku a ukrajinskom jazyku, pričom všetky znenia sú rovnako autentické.

         Съставено в Брюксел на двадесет и втори ноември две хиляди и десета година.
         Hecho en Bruselas, el veintidós de noviembre de dos mil diez.
         V Bruselu dne dvacátého druhého listopadu dva tisíce deset.
         Udfærdiget i Bruxelles den toogtyvende november to tusind og ti.
         Geschehen zu Brüssel am zweiundzwanzigsten November zweitausendzehn.
         Kahe tuhande kümnenda aasta novembrikuu kahekümne teisel päeval Brüsselis.
         Έγινε στις Βρυξέλλες, στις είκοσι δύο Νοεμβρίου δύο χιλιάδες δέκα.
         Done at Brussels on the twenty-second day of November in the year two thousand and ten.
         Fait à Bruxelles, le vingt-deux novembre deux mille dix.
         Fatto a Bruxelles, addì ventidue novembre duemiladieci.
         Briselē, divi tūkstoši desmitā gada divdesmit otrajā novembrī
         Priimta du tūkstančiai dešimtų metų lapkričio dvidešimt antrą dieną Briuselyje.
         Kelt Brüsszelben, a kétezer-tizedik év november huszonkettedik napján.
         Magħmul fi Brussell, fit-tnejn u għoxrin jum ta’ Novembru tas-sena elfejn u għaxra.
         Gedaan te Brussel, de tweeëntwintigste november tweeduizend tien.
         Sporządzono w Brukseli dnia dwudziestego drugiego listopada roku dwa tysiące dziesiątego.
         Feito em Bruxelas, em vinte e dois de Novembro de dois mil e dez.
         Întocmit la Bruxelles la douăzeci și doi noiembrie două mii zece.
         V Bruseli dňa dvadsiateho druhého novembra dvetisícdesať.
         V Bruslju, dne dvaindvajsetega novembra leta dva tisoč deset.
         Tehty Brysselissä kahdentenakymmenentenätoisena päivänä marraskuuta vuonna kaksituhattakymmenen.
         Som skedde i Bryssel den tjugoandra november tjugohundratio.
         Вчинено в мiстi Брюссель двадцять другого листопада двi тисячi десятого року.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraìne
            Pour l'Ukraine
            Per l'Ucraina
            Ukrainas vārdā –
            Ukrainos vardu
            Ukrajna részéről
            Għall-Ukraina
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            För Ukraina
            За Украïнy

         (1)  Ú. v. ES L 49, 19.2.1998, s. 3.

         (2)  Ú. v. EÚ L 310, 9.11.2006, s. 1.

         (3)  Ú. v. ES L 248, 16.9.2002, s. 1.


title: 2012/594/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Eurojustu za rozpočtový rok 2010#Uznesenie Európskeho parlamentu z  10. mája 2012 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Eurojustu za rozpočtový rok 2010

text:
               17.10.2012

               SK

               Úradný vestník Európskej únie

               L 286/267

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Eurojustu za rozpočtový rok 2010
   (2012/594/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Eurojustu za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Eurojustu za rozpočtový rok 2010 spolu s odpoveďami Eurojustu (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (3), a najmä na jeho článok 36,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0128/2012),

               1.

               udeľuje administratívnemu riaditeľovi absolutórium za plnenie rozpočtu Eurojustu za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, administratívnemu riaditeľovi Eurojustu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 140.

      (2)  Ú. v. ES L 248, 16.9.2002, s. 1.

      (3)  Ú. v. ES L 63, 6.3.2002, s. 1.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2012
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Eurojustu za rozpočtový rok 2010
      EURÓPSKY PARLAMENT,

                  —

                  so zreteľom na konečnú ročnú účtovnú závierku Eurojustu za rozpočtový rok 2010,

                  —

                  so zreteľom na správu Dvora audítorov o overení ročnej účtovnej závierky Eurojustu za rozpočtový rok 2010 spolu s odpoveďami Eurojustu (1),

                  —

                  so zreteľom na odporúčanie Rady z 21. februára 2012 (06083/2012 – C7-0051/2012),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (3), a najmä na jeho článok 36,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0128/2012),

                  A.

                  keďže Dvor audítorov vyhlásil, že získal primeranú istotu o tom, že účtovná závierka Eurojustu za rozpočtový rok 2010 je spoľahlivá a že príslušné operácie sú zákonné a správne;

                  B.

                  keďže 10. mája 2011 Európsky prlament udelil administratívnemu riaditeľovi Eurojustu absolutórium za plnenie rozpočtu Eurojustu za rozpočtový rok 2009 (5) a vo svojom uznesení, ktoré bolo prílohou k rozhodnutiu o absolutóriu, okrem iného:

                              —

                              vyzval Eurojust, aby informoval orgán udeľujúci absolutórium o opatreniach prijatých s cieľom zabrániť prenosu rozpočtových prostriedkov,

                              —

                              vyjadril znepokojenie nad skutočnosťou, že Dvor audítorov opätovne zaznamenal nedostatky v plánovaní a uplatňovaní postupov prijímania zamestnancov; poukázal predovšetkým na to, že podiel neobsadených pracovných miest (24 %) je stále príliš vysoký, hoci je nižší ako v roku 2008 (26 %) a v roku 2007 (33 %),

                              —

                              vyzval Eurojust, aby prijal bezodkladné opatrenia na zlepšenie postupu prijímania zamestnancov, zníženie počtu dočasných zamestnancov, reštrukturalizáciu oddelenia ľudských zdrojov, vypracovanie plánu riadenia ľudských zdrojov, posilnenie monitorovania činností v oblasti ľudských zdrojov a prehodnotenie obsahu registra výnimiek;

                  C.

                  keďže rozpočet Eurojustu na rozpočtový rok 2010 predstavoval 32 300 000 EUR, čo je v porovnaní s rozpočtovým rokom 2009 zvýšenie o 14,5 %;

                  D.

                  keďže príspevok Únie do rozpočtu Eurojustu na rok 2010 bol vo výške 30 163 220 EUR, čo v porovnaní so sumou 24 799 400 EUR v roku 2009 (6) predstavuje nárast o 21,62 %,

         Rozpočtové a finančné hospodárenie

                  1.

                  na základe výročnej správy o činnosti konštatuje, že v roku 2010 Eurojust využil 97,8 % viazaných rozpočtových prostriedkov zo svojho operačného rozpočtu; konštatuje predovšetkým, že v porovnaní s rokom 2009 sa miera plnenia rozpočtu zvýšila:

                              —

                              o 18,6 % v rámci hlavy 1 (Výdavky na zamestnancov),

                              —

                              o 6 % v rámci hlavy 2 (Administratívne výdavky),

                              —

                              o 34 % v rámci hlavy 3 (Operačné výdavky);

                  2.

                  berie na vedomie, že Komisia udelila Eurojustu prostriedky vo výške 2 159 000 EUR na účasť v programoch v oblasti trestnej justície (spoločné vyšetrovacie tímy) a že v roku 2010 získal Eurojust 95 % tejto sumy;

         Presuny a prenos rozpočtových prostriedkov

                  3.

                  na základe výročnej správy o činnosti vyvodzuje, že v roku 2010 bolo uskutočnených šesť presunov rozpočtových prostriedkov;

                  4.

                  na základe výročnej správy o činnosti zisťuje, že automatické prenosy viazaných rozpočtových prostriedkov (s výnimkou grantov) sa zvýšili zo 16 % v roku 2009 na 20 % v roku 2010, pričom v roku 2010 dosiahli celkovú výšku 6 100 000 EUR;

                  5.

                  vyzval Eurojust, aby informoval orgán udeľujúci absolutórium o opatreniach prijatých s cieľom zabrániť prenosu rozpočtových prostriedkov; je znepokojený predovšetkým nadmerným objemom prenesených rozpočtových prostriedkov z hlavy III vo výške 38 % celkového rozpočtu hlavy III a zdôrazňuje, že Dvor audítorov už niekoľko rokov upozorňuje na tento nedostatok;

                  6.

                  vyjadruje poľutovanie nad vysokou úrovňou operačných výdavkov prenesených do roku 2011; berie na vedomie odpoveď Eurojustu, že to bolo najmä z dôvodu projektu prehodnotenia organizačnej štruktúry, novej počítačovej infraštruktúry a nákladov spojených so spracovaním údajov; víta opatrenia, ktoré má Eurojust prijať v roku 2012, najmä vypracovanie osobitných plánov verejného obstarávania pre každé oddelenie; vyzýva Eurojust, aby tieto opatrenia bezodkladne realizoval; víta ubezpečenie, že potrebné povolenia a záväzky v súvislosti s verejným obstarávaním budú udelené čo najskôr počas roka, a vyzýva Eurojust, aby toto ubezpečenie dodržal;

         Metódy verejného obstarávania

                  7.

                  na základe výročnej správy o činnosti berie na vedomie, že v roku 2010 bolo ukončených deväť verejných súťaží, sedem rokovacích konaní, tri medziinštitucionálne postupy a jeden spoločný postup s medzinárodnou organizáciou, ktorých výsledkom bolo 29 nových zmlúv;

                  8.

                  berie na vedomie pripomienky Dvora audítorov, že v jednom prípade hodnotiaci výbor neuplatnil váhu výberových kritérií uverejnených v súťažných podkladoch; vyzýva preto Eurojust, aby zabránil ďalším podobným chybám a zabezpečil, aby sa dodržiavali normy kvality postupov verejného obstarávania;

         Register výnimiek

                  9.

                  na základe výročnej správy o činnosti vyvodzuje, že v roku 2010 sa do registra výnimiek zapísalo šesť nových rozhodnutí o výnimkách, z ktorých štyri sa týkali rozpočtu, financií a verejného obstarávania a dve sa týkali ľudských zdrojov;

                  10.

                  konštatuje predovšetkým, že štyri výnimky v oblasti rozpočtu, financií a verejného obstarávania sa týkali:

                              —

                              delegovania právomoci vykonávať presuny v súlade s článkom 23 ods. 1 nariadenia o rozpočtových pravidlách Eurojustu,

                              —

                              článku 75 nariadenia o rozpočtových pravidlách Eurojustu a udelenia grantu Eurojustu Európskej justičnej sieti a uplynutia platnosti výnimky 31. decembra 2010,

                              —

                              predĺženia zmluvy, ktorá už mala byť ukončená, čo vyústilo 27. decembra 2010 do podpísania novej zmluvy po ukončení postupu verejného obstarávania,

                              —

                              zvýšenia sumy vyčlenenej na základe rozhodnutia o udelení grantu z roku 2008 (v roku 2008);

                        vyzýva Eurojust, aby informoval orgán udeľujúci absolutórium o stave dvoch výnimiek, ktoré neboli koncom roka 2010 ešte stále uzatvorené;

                  11.

                  konštatuje, že pokiaľ ide o ľudské zdroje, uvedené dve výnimky sa týkali:

                              —

                              predĺženia zmluvy jednému pracovníkovi, vďaka čomu tento zamestnanec naďalej dočasne zastával miesto vedúceho oddelenia,

                              —

                              dočasného preloženia jedného pracovníka v záujme oddelenia v súlade s článkom 7 služobného poriadku;

                        berie na vedomie oznámenie Eurojustu, že tieto dve situácie sa skončili 15. októbra 2010;

         Ľudské zdroje

                  12.

                  vyjadruje znepokojenie nad skutočnosťou, že Dvor audítorov opätovne zistil nedostatky v uplatňovaní postupov prijímania zamestnancov; poukazuje predovšetkým na to, že podiel neobsadených pracovných miest (13 %) je stále vysoký, hoci je nižší ako v roku 2009 (24 %), v roku 2008 (26 %) a v roku 2007 (33 %); vyzýva preto Eurojust, aby vytvoril komplexný plán prijímania zamestnancov s cieľom výrazne znížiť podiel neobsadených pracovných miest a aby o tom informoval orgán udeľujúci absolutórium;

                  13.

                  berie na vedomie pripomienky Dvora audítorov, že napriek tomu, že zamestnancov nemožno prijímať na základe rezervného zoznamu, ktorému skončila platnosť, v roku 2010 bol prijatý úradník z rezervného zoznamu, ktorého platnosť skončila v januári 2009 a ktorého predĺženie nebolo schválené; vyzýva Eurojust, aby zabezpečil, že všetky rozhodnutia týkajúce sa prijímania zamestnancov budú riadne zdokumentované, aby sa podobná situácia už v budúcnosti neopakovala;

                  14.

                  vyjadruje poľutovanie nad touto skutočnosťou a vyzýva Eurojust, aby úzko sledoval platnosť všetkých rezervných zoznamov na účely prijímania zamestnancov a zabránil tak takýmto chybám v budúcnosti; víta odpoveď Eurojustu, že kandidáti z rezervných zoznamov budú prijatí len po overení vhodnosti vymenovania jednotlivých kandidátov;

                  15.

                  vyzýva Eurojust, aby upustil od týchto praktík a dodržiaval pravidlá prijímania zamestnancov;

                  16.

                  vyjadruje poľutovanie nad skutočnosťou, že hodnotiaci výbor neuplatnil váhu výberových kritérií uverejnených v súťažných podkladoch; víta informácie Eurojustu o tom, že boli prijaté opatrenia zahŕňajúce predkladanie úplnej dokumentácie týkajúcej sa vecného a obchodného hodnotenia pre každé verejné obstarávanie administratívnemu riaditeľovi pred tým, ako sa udelia akékoľvek zákazky; víta záväzok Eurojustu usporadúvať spravodlivé, transparentné a presné verejné obstarávanie, ktoré bude prispievať k finančnej vierohodnosti organizácie, a vyzýva Eurojust, aby prijala opatrenia s cieľom zabezpečiť, že svoj záväzok splní;

         Výkonnosť

         Preskúmanie organizačnej štruktúry

                  17.

                  na základe výročnej správy o činnosti konštatuje, že preskúmanie organizačnej štruktúry, ktoré sa začalo v roku 2009, pokračovalo v roku 2010 a že bol vypracovaný návrh viacročného plánu v oblasti zamestnaneckej politiky na obdobie rokov 2012 až 2014 a plány stavu zamestnancov na roky 2011 a 2012; takisto berie na vedomie, že koncom roka 2010 predložila poradenská služba podrobný plán realizačnej fáze, o ktorom napokon diskutovalo a ktoré schválilo kolégium Eurojustu;

         Finančné výkazníctvo a analýzy

                  18.

                  berie na vedomie vyhlásenie vo výročnej správe o činnosti Eurojustu, že jeho oddelenie pre rozpočet, financie a verejné obstarávanie zaviedli zdokonalenú metódu finančného výkazníctva a analýz na úrovni oddelenia; predpokladá, že vedúci oddelení teraz dostávajú úplné informácie o svojich výdavkoch a záväzkoch podľa rozpočtových riadkov a že tieto informácie sa zverejňujú mesačne a štvrťročne, pričom umožňujú porovnanie s rozpočtom na príslušný rok a na predchádzajúci rok, a to podľa jednotlivých mesiacov a v súhrnnej podobe;

                  19.

                  zastáva názor, že dôsledné uplatňovanie tejto metódy by malo viesť k zlepšeniu rozpočtového a finančného hospodárenia; vyzýva Eurojust, aby informoval orgán udeľujúci absolutórium o konkrétnych výsledkoch v súvislosti s uplatňovaním tejto metódy;

         Rozsah zodpovednosti administratívneho riaditeľa

                  20.

                  pripomína, že administratívny riaditeľ Eurojustu sa zodpovedá orgánu udeľujúcemu absolutórium za plnenie rozpočtu na strane príjmov a na strane výdavkov a je zodpovedný za zavedenie organizačnej štruktúry a interných systémov a postupov hospodárenia a kontroly potrebných pre zostavenie konečnej účtovnej závierky, ktorá neobsahuje významné nesprávnosti, a za zabezpečenie zákonnosti a správnosti príslušných operácií;

                  21.

                  berie však na vedomie pripomienku Dvora audítorov, že administratívny riaditeľ sa de facto nezodpovedá za väčšinu každodenných riadiacich rozhodnutí, ktoré prijíma kolégium Eurojustu na základe príslušných ustanovení zakladajúceho rozhodnutia 2002/187/SVV; vyzýva Eurojust, aby sa touto anomáliou zaoberal a aby ju prehodnotil čo najskôr; upozorňuje, že v prípade pretrvávania nejasností by plánované nové nariadenie týkajúce sa Eurojustu malo tento štrukturálny nedostatok riešiť;

                  22.

                  na základe vyhlásenia Eurojustu konštatuje, že jeho kolégium nemá prostriedky na to, aby predefinovalo príslušné úlohy a rozsah zodpovednosti administratívneho riaditeľa a kolégia s cieľom vyriešiť problém prekrývania zodpovedností, ale uvádza, že boli zavedené opatrenia s cieľom zabezpečiť, aby administratívny riaditeľ mohol konať v súlade s rozsahom svojej zodpovednosti;

         Ročný pracovný program

                  23.

                  zdôrazňuje dôležitosť prepojenia ukazovateľov Eurojustu s jeho cieľmi, rozpočtom a ročným pracovným programom s cieľom umožniť zainteresovaným stranám zhodnotiť výkonnosť Eurojustu; naliehavo preto žiada Eurojust, aby informoval orgán udeľujúci absolutórium o kľúčových ukazovateľoch, ktoré stanovil, a ich prepojení s jeho cieľmi, rozpočtom a ročným pracovným programom;

                  24.

                  domnieva sa, že vnútorný postup Eurojustu, ktorý používa pri vypracovávaní svojho ročného pracovného programu, má veľký vplyv na spoľahlivosť informácií, ktoré Eurojust poskytuje zainteresovaným stranám a orgánu udeľujúcemu absolutórium; naliehavo preto žiada Eurojust, aby zabezpečil konzistentnosť svojho plánovania, primerané postupy a usmernenia a dostatočnú dokumentáciu na vypracovanie ročného pracovného programu s cieľom poskytnúť informácie o všetkých uskutočnených činnostiach a zdrojoch, ktoré sa majú vyčleniť na jednotlivé činnosti;

                  25.

                  vyjadruje znepokojenie nad tým, že zodpovednosť za prípravu a prijímanie ročného pracovného programu nie je uvedená v zakladajúcom rozhodnutí 2002/187/SVV; domnieva sa, že to môže viesť k nejasnostiam a chýbajúcej osobnej zodpovednosti za prípravu a prijímanie ročného pracovného programu; vyzýva preto Eurojust, aby urýchlene vyriešil tento nedostatok a informoval orgán udeľujúci absolutórium o prijatých opatreniach;

                  26.

                  naliehavo žiada Eurojust, aby prijal opatrenia s cieľom zabezpečiť, aby sa nespochybňoval právny základ pre plnenie jeho rozpočtu a aby bol jeho ročný pracovný program úplný a obsahoval všetky požadované informácie (informácie o všetkých činnostiach, ktoré vykonáva Eurojust, a zdrojoch, ktoré sa majú vyčleniť na jednotlivé činnosti);

                  27.

                  takisto vyzýva Eurojust, aby vypracoval viacročný strategický plán v oblasti IT na podporu operačných aj podporných činností;

         Vnútorný audit

                  28.

                  berie na vedomie, že 12 „veľmi dôležitých“ odporúčaní Útvaru pre vnútorný audit sa stále nezrealizovalo, a to vrátane dvoch odporúčaní, o ktorých Eurojust informoval, že boli zrealizované; vyzýva Útvar pre vnútorný audit, aby objasnil aktuálne štádium ich uskutočňovania;

                  29.

                  konštatuje, že realizácia ôsmych „veľmi dôležitých“ odporúčaní bude meškať oproti dátumu, ktorý si Eurojust stanovil vo svojom pôvodnom akčnom pláne; poznamenáva, že šesť z týchto odporúčaní je oneskorených o vyše 12 mesiacov a týkajú sa:

                              —

                              prehodnotenia obsahu registra výnimiek a súvisiacich nápravných opatrení,

                              —

                              vypracovania plánu riadenia ľudských zdrojov,

                              —

                              posilnenia monitorovania činností v oblasti ľudských zdrojov,

                              —

                              zníženia počtu dočasných zamestnancov,

                              —

                              prepracovania organizačnej štruktúry oddelenia ľudských zdrojov,

                              —

                              zavedenia integrovaného nástroja IT v oblasti ľudských zdrojov;

                  30.

                  naliehavo vyzýva Eurojust, aby náležite zohľadnil odporúčania vydané Útvarom pre vnútorný audit a informoval orgán udeľujúci absolutórium o opatreniach prijatých v tejto súvislosti;

                  31.

                  upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

                  32.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (7) o výkonnosti, finančnom hospodárení a kontrole agentúr.

         (1)  Ú. v. EÚ C 366, 15.12.2011, s. 140.

         (2)  Ú. v. ES L 248, 16.9.2002, s. 1.

         (3)  Ú. v. ES L 63, 6.3.2002, s. 1.

         (4)  Ú. v. ES L 357, 31.12.2002, s. 72.

         (5)  Ú. v. EÚ L 250, 27.9.2011, s. 215.

         (6)  Ú. v. EÚ L 64, 12.3.2010, s. 1052.

         (7)  Prijaté, texty, P7_TA(2012)0164 (pozri stranu 388 tohto úradného vestníka).

      PRÍLOHA

         ODPORÚČANIA EURÓPSKEHO PARLAMENTU ZA OSTATNÉ ROKY

                  Eurojust

                  2006

                  2007

                  2008

                  2009

                  Výkonnosť

                  nevzťahuje sa

                  z dôvodu nedostatku ukazovateľov, nedostatočného merania spokojnosti užívateľov a nedostatočnej koordinácie medzi rozpočtom a pracovným programom je ťažké hodnotiť výkonnosť Eurojustu

                  vyzýva Eurojust, aby informoval orgán udeľujúci absolutórium o kľúčových ukazovateľoch výkonnosti a ich prepojení s jeho cieľmi, rozpočtom a pracovnými programami

                  Prenesené rozpočtové prostriedky

                  zásada ročnej platnosti a zásada špecifikácie neboli dôsledne dodržané: v rozpočte dochádzalo k veľkému počtu presunov rozpočtových prostriedkov medzi rozpočtovými riadkami a v mnohých prípadoch nebola podporná dokumentácia dostatočne podrobná

                  zásada ročnej platnosti nebola dôsledne dodržaná; vysoká miera prenesených rozpočtových prostriedkov a nedostatky v programovaní a monitorovaní (rozpočet: 18 900 000 EUR; rozpočtové prostriedky: 18 000 000 EUR; prenesené rozpočtové prostriedky: 5 200 000 EUR)

                              —

                              zásada ročnej platnosti nebola dôsledne dodržaná; vysoká miera rozpočtových prostriedkov, ktoré boli prenesené z predchádzajúceho rozpočtového roka a následne zrušené (1 000 000 EUR, t. j. 25 % všetkých prenesených rozpočtových prostriedkov)

                              —

                              vyzýva Komisiu, aby udržovala hotovostné zostatky Eurojustu na čo najnižšej úrovni; Eurojust trvalo disponuje vysokými hotovostnými zostatkami (december 2008: 4 612 878,47 EUR)

                              —

                              Dvor audítorov nemá pripomienky k výške prenesených a zrušených rozpočtových prostriedkov v roku 2009

                              —

                              vyzýva Eurojust, aby informoval orgán udeľujúci absolutórium o opatreniach prijatých s cieľom zabrániť prenosu rozpočtových prostriedkov, keďže takéto prenosy rozpočtových prostriedkov boli v predchádzajúcich postupoch udelenia absolutória neustálym problémom

                  Metódy verejného obstarávania

                  nedostatky v postupoch verejného obstarávania

                  nedostatky v postupoch verejného obstarávania rovnako ako v predchádzajúcich dvoch rokoch (Eurojust predĺžil platnosť existujúcich zmlúv v rozpore s pravidlami)

                  nedostatky v postupoch verejného obstarávania rovnako ako v predchádzajúcich troch rokoch: vo väčšine prípadov verejného obstarávania sa pred jeho začatím neuskutočnil odhad trhovej hodnoty; nedostatky v monitorovaní zmlúv a plánovaní verejného obstarávania; vyzýva Eurojust, aby informoval orgán udeľujúci absolutórium o pláne, ako vyriešiť túto situáciu

                  víta, že Eurojust zaviedol opatrenia na odhad trhovej hodnoty príslušných produktov/služieb pred začatím postupu verejného obstarávania; domnieva sa, že táto iniciatíva je dôležitým postupom, ktorý by mali nasledovať ďalšie agentúry; okrem toho víta ročný plán verejného obstarávania Eurojustu na rok 2009, ktorý významne pomohol jeho oddeleniam a útvarom pri riadení jeho verejných obstarávaní; domnieva sa, že tieto iniciatívy zlepšujú usmerňovanie a kontrolu, ktoré vykonáva povoľujúci úradník

                  Ľudské zdroje

                  nevzťahuje sa

                              —

                              nedostatky v postupoch prijímania zamestnancov;

                              —

                              zníženie podielu voľných pracovných miest z 34 % na konci roka 2007 na 25 % na konci roka 2008;

                              —

                              nedostatky v plánovaní prijímania zamestnancov.

                              —

                              nedostatky v plánovaní a uplatňovaní postupov prijímania zamestnancov: 26 % pracovných miest je stále neobsadených

                              —

                              Eurojust nedodržal zásadu špecifikácie rozpočtu

                              —

                              vyzýva Eurojust, aby informoval orgán udeľujúci absolutórium o svojich nových postupoch prijímania zamestnancov

                              —

                              Dvor audítorov konštatuje nedostatky v plánovaní a uplatňovaní postupov prijímania zamestnancov (24 % pracovných miesta je stále neobsadených)

                              —

                              vyzýva Eurojust, aby vytvoril komplexný plán prijímania zamestnancov s cieľom výrazne znížiť podiel neobsadených pracovných miest, a aby o tom informoval orgán udeľujúci absolutórium

                              —

                              vyzýva Eurojust, aby znížil počet dočasných zamestnancov na počet, ktorý odporučil Útvar pre vnútorný audit

                              —

                              vyjadruje znepokojenie nad oznámením Dvora audítorov, že tri zo šiestich pracovných miest na úrovni stredného manažmentu v Eurojuste boli obsadené len prechodne zastupujúcimi zamestnancami

                  Vnútorný audit

                  nevzťahuje sa

                  nevzťahuje sa

                  vyzýva Eurojust, aby zrealizoval všetkých 26 odporúčaní Útvaru pre vnútorný audit; vyzýva Eurojust, aby bezodkladne zrealizoval tieto odporúčania týkajúce sa riadenia ľudských zdrojov: vypracovanie krátkodobého plánu na doplnenie neobsadených pracovných miest; prepracovanie organizačnej štruktúry oddelenia ľudských zdrojov; zníženie počtu dočasných zamestnancov; posilnenie postupu prijímania zamestnancov; prijatie vykonávacích pravidiel týkajúcich sa služobného postupu v zamestnaní; zaručenie nezávislosti členov výberovej komisie a zabezpečenie riadneho uplatňovania postupov verejného obstarávania

                  vyzýva Eurojust, aby informoval orgán udeľujúci absolutórium o dôvodoch meškania realizácie odporúčaní, ktoré 31. decembra 2008 vydal Útvar pre vnútorný audit, a aby bezodkladne prijala opatrenia na zlepšenie postupu prijímania zamestnancov, zníženie počtu dočasných zamestnancov, reštrukturalizáciu oddelenia ľudských zdrojov, vypracovanie plánu riadenia ľudských zdrojov, posilnenie monitorovania činností v oblasti ľudských zdrojov a prehodnotenie obsahu registra výnimiek


title: 2012/582/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskej agentúry pre bezpečnosť sietí a informácií za rozpočtový rok 2010#Uznesenie Európskeho parlamentu z  10. mája 2012 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre bezpečnosť sietí a informácií za rozpočtový rok 2010

text:
               17.10.2012

               SK

               Úradný vestník Európskej únie

               L 286/221

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskej agentúry pre bezpečnosť sietí a informácií za rozpočtový rok 2010
   (2012/582/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť sietí a informácií za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť sietí a informácií za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 460/2004 z 10.marca 2004, ktorým sa zriaďuje Európska agentúra pre bezpečnosť sietí a informácií (3), a najmä na jeho článok 17,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0136/2012),

               1.

               udeľuje výkonnému riaditeľovi Európskej agentúry pre bezpečnosť sietí a informácií absolutórium za plnenie rozpočtu agentúry za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre bezpečnosť sietí a informácií, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 15.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 77, 13.3.2004, s. 1.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2012
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre bezpečnosť sietí a informácií za rozpočtový rok 2010
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej agentúry pre bezpečnosť sietí a informácií za rozpočtový rok 2010,

                  —

                  so zreteľom na správu Dvora audítorov o overení ročnej účtovnej závierky Európskej agentúry pre bezpečnosť sietí a informácií za rozpočtový rok 2010 spolu s odpoveďami agentúry (1),

                  —

                  so zreteľom na odporúčanie Rady z 21. februára 2012 (06083/2012 – C7-0051/2012),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (ES) č. 460/2004 z 10.marca 2004, ktorým sa zriaďuje Európska agentúra pre bezpečnosť sietí a informácií (3), a najmä na jeho článok 17,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0136/2012),

                  A.

                  keďže Dvor audítorov vyhlásil, že získal primeranú istotu o tom, že ročná účtovná závierka Európskej agentúry pre bezpečnosť sietí a informácií (ďalej len agentúra) za rozpočtový rok 2010 je spoľahlivá a že príslušné operácie sú zákonné a správne;

                  B.

                  keďže 10. mája 2011 Európsky parlament udelil výkonnému riaditeľovi agentúry absolutórium za plnenie jej rozpočtu za rozpočtový rok 2009 (5) a vo svojom uznesení, ktoré bolo prílohou k rozhodnutiu o absolutóriu, okrem iného:

                              —

                              vyjadril znepokojenie nad skutočnosťou, že podľa tvrdení Dvora audítorov predstavujú rozpočtové prostriedky prenesené do nasledujúceho rozpočtového roka 19 % celkového rozpočtu agentúry,

                              —

                              naliehavo žiadal agentúru, aby vypracovala podrobný zoznam fyzického inventára a zabezpečila správnosť účtovných zápisov,

                              —

                              naliehavo žiadal agentúru, aby:

                                          —

                                          zlepšila transparentnosť odhadov a vyvodzovania zodpovednosti,

                                          —

                                          posilnila svoje postupy schvaľovania verejného obstarávania na úrovni rozhodovania o financovaní a pracovného programu,

                                          —

                                          zabezpečila podrobné uverejňovanie výnimiek vo svojej výročnej správe o činnosti,

                                          —

                                          zabezpečila primerané riešenie prípadných nezrovnalostí,

                                          —

                                          vyvinula a oznamovala výsledky kontrol ex-post;

                  C.

                  keďže celkový rozpočet agentúry na rok 2010 bol 8 113 188 EUR, čo je v porovnaní s rokom 2009 zníženie o 0,05 %; keďže pôvodný príspevok Únie do rozpočtu agentúry na rok 2010 predstavoval sumu 7 288 200 EUR (6) v porovnaní so sumou 7 800 000 EUR v roku 2009;

         Rozpočtové a finančné hospodárenie

                  1.

                  pripomína, že pôvodná výška príspevku Únie pre agentúru na rok 2010 bola 7 288 200 EUR; poznamenáva však, že sa k nej pripočítala suma 640 000 EUR, ktorá pochádzala z vrátenia prebytku, výsledkom čoho je celkový príspevok Únie na rok 2010 vo výške 7 928 200 EUR;

                  2.

                  berie na vedomie, že podľa ročnej účtovnej závierky počiatočný rozpočet agentúry na rok 2010 predstavoval 7 928 200 EUR; konštatuje však, že správna rada opravila rozpočet, aby zohľadnila príspevok krajín EFTA v objeme 184 988 EUR;

                  3.

                  na základe ročnej účtovnej závierky konštatuje, že rozpočtové prostriedky boli zaviazané vo výške 99,95 % v porovnaní s 94,40 % v roku 2009, pričom platby dosiahli 76,46 % celkových spravovaných rozpočtových prostriedkov v porovnaní s úrovňou 75,67 % v roku 2009;

         Prenesené rozpočtové prostriedky

                  4.

                  na základe ročnej účtovnej závierky agentúry konštatuje, že zo zazmluvnených, ale zatiaľ nezaplatených viazaných rozpočtových prostriedkov bola na konci roka 2010 prenesená do roku 2011 suma 1 987 011 EUR; konštatuje tiež, že celkové prenesené rozpočtové prostriedky zrušené v roku 2010 predstavujú 89 185 EUR;

                  5.

                  je znepokojený skutočnosťou, že Dvor audítorov opäť oznámil prenesenie 52 % operačného rozpočtu agentúry (hlava III); vyjadruje obavy, že táto situácia nasvedčuje oneskoreniu vo vykonávaní činnosti agentúry, ktoré sú financované z hlavy III, a je v rozpore so zásadou ročnej platnosti rozpočtu; opäť vyzýva agentúru, aby informovala orgán udeľujúci absolutórium o opatreniach prijatých agentúrou na riešenie tohto nedostatku;

         Postupy obstarávania

                  6.

                  berie na vedomie informáciu, že agentúra v roku 2011 realizovala kontroly ex-post s cieľom zlepšiť výkonnosť vnútornej kontroly v postupoch verejného obstarávania; vyzýva agentúru, aby napriek tomu navyše zaviedla efektívne opatrenia na predbežné overovanie na predchádzanie nedostatkom v oblasti verejného obstarávania; a vyzýva Dvor audítorov, aby skontroloval účinnosť týchto opatrení;

                  7.

                  berie na vedomie informácie agentúry, že zlepšila transparentnosť, pokiaľ ide o odhady a určovanie zodpovednosti za projekty; posilnila svoje postupy schvaľovania verejného obstarávania na úrovni rozhodovania o financovaní a pracovného programu; zabezpečila, že zverejnenie výnimiek vo výročnej správe o činnosti bolo dôkladné; a zabezpečila primerané riešenie prípadných nezrovnalostí; napriek tomu vyzýva Dvor audítorov, aby uistil orgán udeľujúci absolutórium o účinnosti týchto opatrení;

                  8.

                  na základe výročnej správy o činnosti konštatuje, že agentúra mala nasledujúce výsledky plnenia zákaziek zadávaných na základe postupov verejného obstarávania začatých v roku 2010:

                              —

                              zmluvy: 52 vrátane 20 zmlúv o službách a 9 rámcových zmlúv o službách,

                              —

                              nákupné objednávky: 233 z čoho bolo 79 vydaných v existujúcej rámcovej zmluve,

                              —

                              začaté postupy verejného obstarávania: 36 vrátane 13 otvorených postupov;

         Refundácia od daňových orgánov hostiteľského členského štátu

                  9.

                  opäť so sklamaním konštatuje, že nedošlo k žiadnemu pokroku oproti predchádzajúcemu roku vo veci refundácie 45 000 EUR, čo je suma DPH zaplatenej vopred agentúrou daňovým orgánom hostiteľského členského štátu; nalieha preto na agentúru, aby informovala orgán udeľujúci absolutórium, keď hostiteľský členský štát uskutoční úhradu;

         Ľudské zdroje

                  10.

                  opäť vyjadruje znepokojenie nad tým, že naďalej pretrvávajú nedostatky vo výberových konaniach zamestnancov, ktoré ohrozujú transparentnosť týchto konaní; berie na vedomie, že Dvor audítorov uviedol, že ani hranice, ktoré boli kandidáti povinní splniť, aby mohli byť pozvaní na pohovor, ani normy potrebné na uvedenie na rezervnom zozname, neboli stanovené vopred výberovými komisiami; nalieha preto na agentúru, aby tento stav riešila a informovala orgán udeľujúci absolutórium o prijatých opatreniach; konštatuje tiež, že opatrenia, ktoré agentúra doteraz prijala, sa preukázali v tomto smere ako nedostatočné; domnieva sa, že orgán udeľujúci absolutórium by už nemal akceptovať opakovanie tohto nedostatku;

                  11.

                  na základe ročnej účtovnej závierky konštatuje, že personál agentúry na konci roku 2010 zahŕňal 40 dočasných zamestnancov (TA) a 11 zmluvných zamestnancov (CA); takisto konštatuje, že 4 pracovné miesta TA a 2 miesta CA boli na konci roka 2010 voľné a že výberové konania na 3 voľné pracovné miesta TA boli dokončené v štvrtom štvrťroku roku 2010, pričom postupy náboru CA sa začali začiatkom roka 2011;

                  12.

                  okrem toho na základe výročnej správy o činnosti konštatuje, že priority oddelenia ľudských zdrojov agentúry na rok 2010 boli:

                              —

                              opakujúce sa plánovanie zdrojov (plán politiky zamestnancov),

                              —

                              kladné, merateľné opatrenia na udržanie zamestnancov,

                              —

                              služby cez elektronické riadenie práce;

                        vyzýva preto Dvor audítorov, aby orgánu udeľujúcemu absolutórium potvrdil, že tieto priority boli účinne implementované;

         Systémy vnútornej kontroly

                  13.

                  berie na vedomie, že agentúra implementuje a konsoliduje svoje vnútorné postupy a interné kontroly všetkých finančných tokov, ako je stanovené v jej pracovnom programe na rok 2010;

         Vnútorný audit

                  14.

                  okrem toho berie na vedomie, že Úvar pre vnútorný audit (IAS) vykonal pre agentúru približné posúdenie rizika na aktualizáciu priorít auditu a plánu auditu IAS na roky 2010 – 2012; konštatuje, že agentúra má zvýšené riziko vo svojom plánovaní, účtovníctve, plnení rozpočtu, vývoji a riadení IT, kontinuite podnikania, vzťahoch so zúčastnenými stranami, externej komunikácii a hodnotení vplyvu; vyzýva preto agentúru, aby čo najrýchlejšie prijala potrebné opatrenia na zníženie rizika v uvedených otázkach;

                  15.

                  konštatuje, že IAS vykonal v roku 2010 audit o plánovaní: zúčastnené strany a ciele operácií, aby vyhodnotil a poskytol primeranú istotu o primeranosti a účinnosti systému vnútorného auditu týkajúceho sa vstupu a potrieb zainteresovaných strán a účinnosti prideľovania zdrojov s ohľadom na priority operačných činností;

                  16.

                  berie na vedomie informáciu agentúry, že IAS navrhol 10 odporúčaní, z ktorých tri boli označené za veľmi dôležité a sedem za dôležité; konštatuje, že „veľmi dôležité“ sa týkajú:

                              —

                              vypracovania mapy očakávaní zúčastnených strán,

                              —

                              zapojenia zainteresovaných strán do plánovania projektov,

                              —

                              zlepšenia riadenia vzťahov so zúčastnenými stranami prostredníctvom vhodného nástroja IT;

                  17.

                  nalieha preto na agentúru, aby ďalej:

                              —

                              spolupracovala so zainteresovanými stranami pred vypracovávaním svojho predbežného programu a počas neho,

                              —

                              vypracovala viacročný rámec hlavných oblastí záujmu a priorít,

                              —

                              posilnila využitie spätnej väzby zúčastnených strán;

                        vyzýva okrem toho agentúru, aby informovala orgán udeľujúci absolutórium o opatreniach prijatých v tejto súvislosti;

                  18.

                  konštatuje, že štyri veľmi dôležité odporúčania súvisiace s auditom verejného obstarávania z roku 2009 agentúra oznámila ako vykonané a v súčasnosti ich preveruje IAS;

                  19.

                  upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

                  20.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (7) o výkonnosti, finančnom hospodárení a kontrole agentúr.

         (1)  Ú. v. EÚ C 366, 15.12.2011, s. 15.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 77, 13.3.2004, s. 1.

         (4)  Ú. v. ES L 357, 31.12.2002, s. 72.

         (5)  Ú. v. EÚ L 250, 27.9.2011, s. 186.

         (6)  Ú. v. EÚ L 64, 12.3.2010, s. 759.

         (7)  Prijaté texty, P7_TA(2012)0164 (pozri stranu 388 tohto úradného vestníka).

      PRÍLOHA

         ODPORÚČANIA EURÓPSKEHO PARLAMENTU ZA OSTATNÉ ROKY

                  Európska agentúra pre bezpečnosť sietí a informácií

                  2006

                  2007

                  2008

                  2009

                  Výkonnosť

                  nevzťahuje sa

                  nevzťahuje sa

                              —

                              vyzýva agentúru, aby navrhla diachrónnu analýzu činností, ktoré vykonala v tomto a predchádzajúcich rokoch.

                  nevzťahuje sa

                  Rozpočtové a finančné hospodárenie

                              —

                              pri plnení rozpočtu agentúry neboli dôsledne dodržané: zásada ročnej platnosti a zásada špecifikácie: v poslednom štvrťroku došlo ku koncentrácii transakcií.

                              —

                              nedostatky pri vykonávaní operačných činností: 40 % záväzkov a viac ako 50 % platieb súvisiacich s prevádzkovými činnosťami sa uskutočnilo v novembri a decembri,

                              —

                              nedostatky v procese obstarávania: predbežný výber ponúk nebol odôvodnený, hodnotiace dokumenty neboli podpísané členmi hodnotiaceho výboru, evidencia nemala štruktúru a bola neúplná.

                              —

                              EDA našiel nedostatky v postupoch: podhodnotenie rozpočtov rámcovej zmluvy (v prípade trojročnej rámcovej zmluvy o službách boli podhodnotené potreby a dostupný rozpočet na tento výdavok bol použitý do šiestich mesiacov),

                              —

                              žiada Komisiu, aby preskúmala, akým spôsobom by sa dalo uplatniť hospodárenie s hotovostnými prostriedkami založené na potrebách,

                              —

                              žiada Komisiu, aby zabezpečila, aby boli hotovostné rezervy agentúry dlhodobo držané na minime.

                              —

                              znepokojuje sa, že Dvor audítorov uviedol prenesené rozpočtové prostriedky na nasledujúci rok v objeme 19 % celkového rozpočtu agentúry.

                  Vnútorný audit a ľudské zdroje

                              —

                              nedokumentované postupy vnútornej kontroly by mali zabezpečiť transparentnosť a zdravé finančné hospodárenie.

                  nevzťahuje sa

                              —

                              výsledky plnenia všetkých ôsmich odporúčaní IAS: politiky zamestnancov, predĺženia zmlúv s platnosťou do konca roku 2008, nezávislosti výberových komisií a transparentnosti kariérneho postupu.

                              —

                              nedostatky vo výberových konaniach personálu,

                              —

                              vyzýva agentúru, aby zaviedla ex-post kontroly za pomoci profesionálneho dodávateľa,

                              —

                              vyzýva agentúru, aby vypracovala podrobný zoznam fyzického inventára a zabezpečila správnosť účtovných zápisov.

                  Postup verejného obstarávania

                  nevzťahuje sa

                  nevzťahuje sa

                  nevzťahuje sa

                              —

                              žiada agentúru, aby posilnila svoje vnútorné kontroly a zabezpečila riadne uplatňovanie postupov,

                              —

                              vyzýva agentúru, aby:

                              —

                              zlepšila transparentnosť, pokiaľ ide o odhady a určovanie zodpovednosti za projekty,

                              —

                              posilnila svoje postupy schvaľovania verejného obstarávania na úrovni rozhodovania o financovaní a pracovného programu,

                              —

                              zabezpečila podrobné uverejňovanie výnimiek vo svojej výročnej správe o činnosti,

                              —

                              zabezpečila primerané opatrenia na základe potenciálnych nezrovnalostí,

                              —

                              vyvinula a oznamovala výsledky kontrol ex-post.


title: 2013/616/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu spoločného podniku Čisté nebo za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku Čisté nebo za rozpočtový rok 2011

text:
               16.11.2013

               SK

               Úradný vestník Európskej únie

               L 308/340

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu spoločného podniku Čisté nebo za rozpočtový rok 2011
   (2013/616/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku Čisté nebo za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky spoločného podniku Čisté nebo za rozpočtový rok 2011 spolu s odpoveďami spoločného podniku (1),

               —

               so zreteľom na odporúčanie Rady z 12. februára 2013 (05755/2013 – C7-0040/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 71/2008 z 20. decembra 2007, ktorým sa zakladá spoločný podnik Čisté nebo (4), a najmä na jeho článok 11 ods. 4,

               —

               so zreteľom na rozpočtové pravidlá spoločného podniku Čisté nebo prijaté na základe rozhodnutia jeho správnej rady zo 7. novembra 2008,

               —

               so zreteľom na stanovisko č. 2/2011 k rozpočtovým pravidlám spoločného podniku Čisté nebo, ktoré Dvor audítorov vydal 8. februára 2011,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0086/2013),

               1.

               udeľuje výkonnému riaditeľovi spoločného podniku Čisté nebo absolutórium za plnenie rozpočtu spoločného podniku za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku Čisté nebo, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 6, 10.1.2013, s. 9.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 30, 4.2.2008, s. 1.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku Čisté nebo za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku spoločného podniku Čisté nebo za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky spoločného podniku Čisté nebo za rozpočtový rok 2011 spolu s odpoveďami spoločného podniku (1),

                  —

                  so zreteľom na odporúčanie Rady z 12. februára 2013 (05755/2013 – C7-0040/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Rady (ES) č. 71/2008 z 20. decembra 2007, ktorým sa zakladá spoločný podnik Čisté nebo (4), a najmä na jeho článok 11 ods. 4,

                  —

                  so zreteľom na rozpočtové pravidlá spoločného podniku Čisté nebo prijaté na základe rozhodnutia jeho správnej rady zo 7. novembra 2008,

                  —

                  so zreteľom na stanovisko č. 2/2011 k rozpočtovým pravidlám spoločného podniku Čisté nebo, ktoré Dvor audítorov vydal 8. februára 2011,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0086/2013),

                  A.

                  keďže spoločný podnik Čisté nebo (ďalej len „spoločný podnik“) bol založený v decembri 2007 na obdobie 10 rokov a jeho zámerom je urýchliť vývoj, validáciu a demonštráciu čistých technológií pre leteckú dopravu v Únii s cieľom uviesť ich čo najskôr do praxe;

                  B.

                  keďže spoločný podnik začal samostatne fungovať v novembri 2009;

                  C.

                  keďže Dvor audítorov vyhlásil, že získal primeranú istotu v tom, že ročná účtovná závierka spoločného podniku za rozpočtový rok 2011 je spoľahlivá;

                  D.

                  keďže Dvor audítorov vyjadril výhrady k zákonnosti a správnosti operácií súvisiacich s účtovnou závierkou spoločného podniku;

                  E.

                  keďže maximálna výška príspevku Únie pre spoločný podnik na obdobie 10 rokov je 800 000 000 EUR, ktoré sa uhradia z rozpočtu siedmeho rámcového programu pre výskum,

         Rozpočtové a finančné hospodárenie

                  1.

                  berie na vedomie, že konečný opravný rozpočet spoločného podniku na rozpočtový rok 2011 zahŕňal viazané rozpočtové prostriedky vo výške 175 000 000 EUR a platobné rozpočtové prostriedky vo výške 159 800 000 EUR; ďalej berie na vedomie, že miera čerpania viazaných rozpočtových prostriedkov bola 94 % a platobných rozpočtových prostriedkov 64 %; požaduje, aby sa v tejto súvislosti vypracovala podrobná správa o pokroku týkajúcom sa uvedených nedostatkov spolu s konkrétnymi návrhmi na postupné zlepšovanie miery čerpania;

                  2.

                  vyjadruje znepokojenie nad tým, že nízka miera čerpania platobných rozpočtových prostriedkoch odzrkadľuje oneskorenia v realizácii činností spoločného podniku, a to aj značné omeškania medzi uverejnením výzev na predkladanie návrhov a podpisom dohôd o grante; naliehavo vyzýva spoločný podnik, aby zaviedol opatrenia potrebné na zabránenie takýmto oneskoreniam a aby skrátil priemerný čas od uverejnenia výzvy na predloženie návrhov do podpisu dohody spoločného podniku o grante, pričom tento čas v prípade prvej výzvy na predloženie návrhov v roku 2011 predstavoval 291 dní;

                  3.

                  zdôrazňuje skutočnosť, že nízka miera plnenia rozpočtu sa odzrkadľuje v nadmernom zostatku hotovosti, ktorý na konci roka predstavoval 51 000 000 EUR, čo predstavovalo 32 % disponibilných platobných rozpočtových prostriedkov na rok 2011;

                  4.

                  vyjadruje poľutovanie nad skutočnosťou, že spoločný podnik preniesol platobné rozpočtové prostriedky vo výške 68 000 000 EUR do roku 2012 bez príslušného rozhodnutia správnej rady, čo je v rozpore s jeho rozpočtovými pravidlami;

                  5.

                  berie na vedomie, že v roku 2011 došlo k značným oneskoreniam pri predkladaní žiadostí o preplatenie nákladov v rámci dohôd o grante podpísaných s členmi, a preto nemohlo byť dokončené schvaľovanie veľkého počtu žiadostí na účely konečnej účtovnej závierky; konštatuje, že správna rada nemohla včas schváliť súvisiace nepeňažné príspevky vo výške 52 000 000 EUR, ktoré v dôsledku toho neboli zapísané do čistých aktív, ale boli zaznamenané v záväzkoch; berie na vedomie, že v dôsledku toho spoločný podnik vykázal zápornú bilanciu čistých aktív vo výške 18 500 000 EUR, keďže v konečnej účtovnej závierke sa odzrkadľuje tento prechodný stav, z ktorého pre spoločný podnik nevyplýva žiadne riziko pre solventnosť;

                  6.

                  je znepokojený skutočnosťou, že Dvor audítorov vyjadril výhrady k zákonnosti a správnosti operácií súvisiacich s účtovnou závierkou spoločného podniku, keďže miera chybovosti vyplývajúca z auditov ex post bola 6,16 %; berie na vedomie, že spoločný podnik dokončil audity ex post pokrývajúce sumu 44 300 000 EUR (18,8 % všetkých žiadostí o preplatenie nákladov, ktoré boli doručené spoločnému podniku počas obdobia troch rokov od roku 2008); vyjadruje poľutovanie nad tým, že miera chybovosti vyplývajúca z týchto auditov ex post bola 6,16 %, resp. 4,09 %, keď sa zohľadnia zavedené nápravné opatrenia, ako je napríklad mechanizmus vymáhania; opätovne zdôrazňuje, že spoločný podnik by mal bezodkladne zvýšiť kvalitu svojich kontrol ex ante týkajúcich sa riadenia grantov; žiada, aby bol orgán udeľujúci absolutórium informovaný o výsledkoch nadchádzajúcich postupov auditov ex post vykonaných spoločným podnikom a aby bola vypracovaná podrobná správa o pokroku spolu s konkrétnymi návrhmi na postupné znižovanie miery chybovosti;

         Systémy vnútornej kontroly

                  7.

                  berie na vedomie zistenie Dvora audítorov, že spoločný podnik počas roku 2011 v plnej miere nezaviedol svoje systémy vnútornej kontroly a finančných informácií vrátane nového nástroja na riadenie údajov týkajúcich sa žiadostí o preplatenie nákladov predložených členmi a príjemcami a že dodatočná práca je potrebná najmä v súvislosti s postupmi kontrol ex ante uplatňovanými pri validácii žiadostí o preplatenie nákladov; naliehavo vyzýva spoločný podnik, aby prijal opatrenia potrebné na dokončenie svojich systémov vnútornej kontroly a finančných informácií, ako aj nástrojov považovaných za nevyhnutné;

                  8.

                  vyjadruje poľutovanie nad tým, že v súvislosti s postupmi kontrol ex ante uplatňovanými pri predkladaných žiadostiach o preplatenie nákladov bol informovaný o týchto nedostatkoch:

                              —

                              kontrolné zoznamy používané pri kontrolách ex ante žiadostí o preplatenie nákladov neboli vždy úplné,

                              —

                              v jednom prípade audítorské osvedčenie priložené k žiadosti spoločníka o preplatenie nákladov zahŕňalo výnimky, ktoré mali vplyv na náklady na zamestnancov a zadávanie subdodávok; tieto výnimky však neviedli k úpravám žiadosti o preplatenie nákladov,

                              —

                              neexistuje dôkaz, že prevádzkoví zamestnanci overujú aj finančné aspekty plnenia zmlúv, ako sa to vyžaduje v príručke k finančným postupom, a

                              —

                              v prípade minimálne troch operácií patrili funkcie úradníka pre finančné overovanie a povoľujúceho úradníka do zodpovednosti vedúceho administratívy, čo je v rozpore s ustanoveniami príručky k finančným postupom a so zásadou oddelenia úloh;

                  9.

                  berie na vedomie, že účtovník v marci 2012 ukončil validáciu príslušných podnikových procesov, ako sa to požaduje v rozpočtových pravidlách spoločného podniku; konštatuje, že účtovník v správe o validácii predložil niekoľko odporúčaní, ktoré sa konkrétne týkali potreby zlepšiť systém validácie žiadostí o preplatenie nákladov a zaviesť nástroj na riadne vykazovanie rozpočtových a účtovných záležitostí vedeniu;

                  10.

                  poznamenáva, že v roku 2011 vykonal útvar pre vnútorný audit Komisie hodnotenie rizika a na základe výsledkov tohto hodnotenia rizika bol správnej rade predložený strategický plán auditov na obdobie rokov 2012 – 2014; pripomína, že spoločný podnik začal samostatne fungovať v novembri 2009;

                  11.

                  berie na vedomie, že postup vydávania príkazov na vymáhanie týkajúci sa prevádzkových nákladov spoločného podniku nebol správne uplatnený, keďže k žiadosti o uhradenie príspevkov za rok 2011 adresovanej členom nebola pripojená prognóza toku hotovosti, ako sa požaduje v dohode o financovaní;

         Ďalšie otázky týkajúce sa riadenia

                  12.

                  berie na vedomie zistenia Dvora audítorov, že na konci roka 2011 spoločný podnik ešte neskončil vnútorné postupy, ktoré sa majú použiť pri dohľade nad uplatňovaním ustanovení o ochrane, využívaní a šírení výsledkov výskumu;

                  13.

                  opakuje, že Dvor audítorov vo svojom stanovisku k rozpočtovým pravidlám spoločného podniku z roku 2011 navrhol, že niekoľko oblastí je potrebné upraviť, ale tento proces sa ešte neskončil; víta skutočnosť, že spoločný podnik vykoná zmenu a doplnenie svojich rozpočtových pravidiel spolu s aktualizáciou rámcového nariadenia o rozpočtových pravidlách;

                  14.

                  berie na vedomie, že spoločný podnik v roku 2011 vypracoval plán na zabezpečenie pokračovania činnosti a zaznamenal pokrok v oblasti formálneho schválenia politík bezpečnosti IT, pričom boli vymedzené základné prvky plánu obnovy po havárii, ale na jeho finalizáciu a schválenie je potrebné vykonať ešte dodatočnú prácu;

                  15.

                  víta skutočnosť, že vo februári 2012 bola podpísaná hostiteľská dohoda medzi spoločným podnikom a belgickými orgánmi týkajúca sa kancelárskych priestorov, výsad a imunít a inej podpory;

         Ďalšie otázky

                  16.

                  opätovne vyzýva Dvor audítorov, aby v primeranej lehote predložil Európskemu parlamentu osobitnú správu o spoločných problémoch, ktoré vznikajú v súvislosti s povahou spoločných podnikov a ktoré by mali tieto podniky riešiť spolu so svojimi partnermi s cieľom zabezpečiť svoju pridanú hodnotu a efektívne vykonávanie programov Únie v oblasti výskumu, technologického rozvoja a demonštračných činností; ďalej konštatuje, že uvedená správa by mala zahŕňať posúdenie účinnosti zriadenia spoločných podnikov a ich štruktúry.

         (1)  Ú. v. EÚ C 6, 10.1.2013, s. 9.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 30, 4.2.2008, s. 1.

         (5)  Ú. v. ES L 357, 31.12.2002, s. 72.


title: 2011/614/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2009#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2009

text:
               27.9.2011

               SK

               Úradný vestník Európskej únie

               L 250/250

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2009
   (2011/614/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Spoločného podniku pre vykonávanie spoločnej technologickej iniciatívy pre inovačné lieky za rozpočtový rok končiaci sa 31. decembrom 2009 spolu s odpoveďami spoločného podniku (1),

               —

               so zreteľom na odporúčanie Rady z 15. februára 2011 (05894/2011 – C7-0051/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 73/2008 z 20. decembra 2007, ktorým sa zakladá Spoločný podnik pre vykonávanie spoločnej technologickej iniciatívy pre inovačné lieky (3), a najmä na jeho článok 11 ods. 4,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0129/2011),

               1.

               udeľuje výkonnému riaditeľovi Spoločného podniku pre vykonávanie spoločnej technologickej iniciatívy pre inovačné lieky absolutórium za plnenie rozpočtu za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Spoločného podniku pre vykonávanie spoločnej technologickej iniciatívy pre inovačné lieky, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 342, 16.12.2010, s. 15.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 38.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2009
      EURÓPSKY PARLAMENT,

                  —

                  so zreteľom na konečnú ročnú účtovnú závierku Spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2009,

                  —

                  so zreteľom na správu Dvora audítorov o overení ročnej účtovnej závierky Spoločného podniku pre vykonávanie spoločnej technologickej iniciatívy pre inovačné lieky za rozpočtový rok končiaci sa 31. decembrom 2009 spolu s odpoveďami spoločného podniku (1),

                  —

                  so zreteľom na odporúčanie Rady z 15. februára 2011 (05894/2011 – C7-0051/2011),

                  —

                  so zreteľom na článok 276 Zmluvy o ES a článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Rady (ES) č. 73/2008 z 20. decembra 2007, ktorým sa zakladá Spoločný podnik pre vykonávanie spoločnej technologickej iniciatívy pre inovačné lieky (3), a najmä na jeho článok 11 ods. 4,

                  —

                  so zreteľom na rozpočtové pravidlá Spoločného podniku pre vykonávanie spoločnej technologickej iniciatívy pre inovačné lieky prijaté rozhodnutím jeho správnej rady 2. februára 2009,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0129/2011),

                  A.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

                  B.

                  keďže Spoločný podnik pre vykonávanie spoločnej technologickej iniciatívy pre inovačné lieky bol zriadený vo februári 2007 s cieľom významne zlepšiť efektívnosť a účinnosť procesu vývoja liekov s dlhodobým zámerom, aby farmaceutické odvetvie vyrábalo účinnejšie a bezpečnejšie inovačné lieky;

                  C.

                  keďže spoločný podnik sa nachádza v počiatočnej fáze a v priebehu roku 2009 ešte v plnej miere nezaviedol systém vnútornej kontroly ani systém finančného výkazníctva,

         Plnenie rozpočtu

                  1.

                  konštatuje, že konečný rozpočet spoločného podniku na rok 2009 zahŕňal viazané rozpočtové prostriedky vo výške 82 000 000 EUR a platobné rozpočtové prostriedky vo výške 82 000 000 EUR; ďalej uznáva, že miera čerpania viazaných rozpočtových prostriedkov bola 97 % a platobných rozpočtových prostriedkov 1 %;

                  2.

                  uznáva, že spoločný podnik sa stále nachádza v počiatočnej fáze; je však znepokojený tým, že miera čerpania platobných rozpočtových prostriedkov bola len 1 %;

         Príspevky členov

                  3.

                  vyzýva spoločný podnik, aby zosúladil vykazovanie príspevkov členov v účtovnej závierke podľa pokynov Komisie;

                  4.

                  vyzýva okrem toho spoločný podnik, aby ďalej rozvinul ustanovenia o členstve a spolufinancovaní, a najmä:

                              —

                              o opatreniach týkajúcich sa pristúpenia nových členov,

                              —

                              o nepeňažných príspevkoch členov,

                              —

                              o podmienkach, za ktorých môže spoločný podnik vykonávať audit príspevkov členov,

                              —

                              o podmienkach, za ktorých môže správna rada schváliť spolufinancovanie;

         Systémy vnútornej kontroly

                  5.

                  naliehavo vyzýva spoločný podnik, aby dokončil zavádzanie systému vnútornej kontroly a systému pre finančné informácie;

                  6.

                  vyzýva okrem toho spoločný podnik, aby do svojich rozpočtových pravidiel zahrnul osobitný odkaz na právomoci Útvaru pre vnútorný audit (IAS) ako svojho vnútorného audítora na základe ustanovení rámcového rozpočtového nariadenia pre orgány Spoločenstva;

                  7.

                  domnieva sa najmä, že úlohou IAS ako vnútorného audítora by malo byť poskytovanie rád spoločnému podniku týkajúcich sa riešenia rizík vydávaním nezávislých stanovísk o kvalite systémov riadenia a kontroly a vydávaním odporúčaní na zlepšenie podmienok implementácie operácií a presadzovanie riadneho finančného hospodárenia; domnieva sa najmä, že je nevyhnutné, aby spoločný podnik predložil orgánu, ktorý udeľuje absolutórium, správu vypracovanú svojím výkonným riaditeľom, v ktorej zhrnie počet a typ vnútorných auditov vykonaných vnútorným audítorom, navrhované odporúčania a opatrenia prijaté na základe týchto odporúčaní;

                  8.

                  domnieva sa, že spoločný podnik by s ohľadom na veľkosť svojho rozpočtu a zložitosť svojich úloh mal uvažovať o zriadení audítorského výboru priamo podliehajúceho správnej rade;

         Chýbajúca hostiteľská dohoda

                  9.

                  naliehavo vyzýva spoločný podnik, aby urýchlene uzatvoril hostiteľskú dohodu s Belgickom týkajúcu sa kancelárskych priestorov, výsad a imunít a inej podpory, ktorú má Belgicko poskytnúť spoločnému podniku, ako sa ustanovuje v nariadení (ES) č. 73/2008, ktorým sa zakladá spoločný podnik.

         (1)  Ú. v. EÚ C 342, 16.12.2010, s. 15.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 30, 4.2.2008, s. 38.

         (4)  Ú. v. ES L 357, 31.12.2002, s. 72.